Държавен вестник, бр. 11, 2010 г., стр. 25

БРОЙ  11	
Д Ъ Р Ж А В Е Н  В Е С Т Н И К 	
СТР.  25  
4.1.1. препоръчва се извършването на минимум 
80 интервенции годишно за поддържане на компе­
тентност като самостоятелен оператор – оператор, 
който може да прецени точно индикациите за 
интервенция, да извърши процедурата самосто­
ятелно при оценка на риска, без консултация с 
друг оператор;
4.1.2. оператори с обем на дейност под 80 
процедури годишно могат да работят само под 
супервизията на самостоятелен оператор;
4.1.3. началникът на отделението/сектора е 
лекар със специалност по кардиология с 5 години 
стаж по специалността, притежава сертификат за 
експертно ниво категория А и В; препоръчително 
е да има стаж най-малко 5 години в отделение/
сектор по кардиостимулация с над 150 процедури 
годишно.
4.2. Специалисти по здравни грижи – с мини­
мум 3 години стаж в областта на хирургичната 
или реанимационната работа, с удостоверение от 
курс за работа в условия на рентгеново лъчение.
4.3. Други специалисти  –  санитари и друг 
персонал, съобразно необходимостта.
5. Обучение и сертификация 
5.1. Самостоятелен оператор – лекар със спе­
циалност по кардиология или кардиохирургия, 
придобил професионална квалификация за самос­
тоятелна работа по имплантиране на кардиости­
мулатори, удостоверено със съответното за това 
свидетелство, като лекарят трябва да е:
5.1.1. преминал курс на обучение от минимум 
2 години в лечебно заведение с активна дейност 
от над 300 интервенции в областта на електро­
кардиостимулацията; 
5.1.2. извършил самостоятелно за това време 
минимум 100 имплантации (от тях минимум на 20 
двукухинни предсърдно-камерни синхронизиращи 
стимулатори).
5.2. Обучаващи се лекари – в рамките на 
обучението си поетапно овладяват отделните нива 
до достигане нивото на самостоятелен оператор. 
Критериите за отделните нива са отбелязани по-
долу. Получават права на самостоятелни оператори 
съобразно изискванията на т. 5.1.
5.3. Обучаващ лекар може да бъде само ле­
кар, притежаващ сертификат за професионална 
квалификация, притежаващ най-високото ниво на 
квалификация – категории А и Б. 
5.4. В зависимост от сложността на извършва­
ните дейности се определят две основни категории 
на компетентност – категории А и Б. Категория А 
включва две поднива на компетентност – ниво І и 
ниво ІІ, съобразно ръководствата на Европейското 
кардиологично дружество. 
Изисквания за срока на обучение и броя интер­
венции за придобиване на съответната категория:
5.4.1. за поставяне на еднокухинни предсърдни/
камерни стимулатори – срок на обучение 2 годи­
ни и минимум 100 интервенции, документирано 
от ръководителя на отделението въз основа на: 
оперативни протоколи с имената на пациентите, 
дати на интервенцията, индикации – категория 
А – I ниво;
5.4.2. практически интервентни умения за 
поставяне на еднокухинни предсърдни/камерни 
стимулатори: 
5.4.2.1. способност за извършване на дясна 
сърдечна катетризация чрез венесекция на вена 
цефалика декстра и синистра;
5.4.2.2. техническа сръчност за пункционно въ­
веждане на електрод през вена субклавия декстра 
и синистра посредством интродюсер;
5.4.2.3. способност за безопасно извършване 
на програмирана кардиостимулация, определяне 
на праг на стимулация, величини на интракарди­
алния сигнал;
5.4.2.4. оптимално въвеждане и позициониране 
на електрода в търсената кухина;
5.4.2.5. способност за разпознаване на усложне­
нията (кардиологични и/или хирургични) и тяхното 
овладяване в хода на интервенцията;
5.4.2.6. компетентно и своевременно използване 
на външна дефибрилация, умения за осъществяване 
на временна външна стимулация, както и прило­
жение на спешни медикаменти от интензивната 
кардиология;
5.4.2.7. технически знания за използваната 
апаратура – анализираща система за измерване 
на вътрекамерните потенциали и кабели към нея, 
програмери за използваните кардиостимулатори, 
удостоверение за работа с източници на йонизи­
ращи лъчения;
5.4.3. теоретични знания за поставяне на едно­
кухинни предсърдни/камерни стимулатори: 
5.4.3.1. анатомия и физиология на нормалната 
проводна система на сърцето и на съдовете в 
човешкото тяло;
5.4.3.2. показания и противопоказания за 
приложение на постоянна кардиостимулация по 
препоръки на Европейското дружество по кар­
диология – по нозологични групи и по класове;
5.4.3.3. свободно боравене с интракардиалните 
параметри и параметрите на кардиостимулатора;
5.4.3.4. познание за възможните усложнения 
от еднокухинна стимулация, както и пътищата за 
излизане от тях и лечението им;
5.4.3.5. опит при проследяване на пациенти –  
носители на кардиостимулатори, и боравене с 
програмерите – телеметрия и препрограмиране;
5.4.4. двукухинна кардиостимулация  –  тип 
двукухинни предсърдно-камерно синхронизиращи 
стимулатори (DDD;VDD) – категория А – II ниво:
5.4.4.1. всички практически и теоретични умения 
относно категория А – І ниво, заедно със следното:
5.4.4.2. практически умения за въвеждане и 
фиксиране на втори атриален електрод с активна 
или пасивна фиксация при наличие на фиксиран 
предходно камерен електрод;
5.4.4.3. работа 2 години в специализирано 
отделение/сектор за инвазивна кардиология, из­
каран 2-годишен курс в профилирано звено по 
кардиостимулация с над 300 интервенции годишно;
5.4.4.4. документирани 100 интервенции, като 
минимум 20 от тях – на двукухинни стимулатори;
5.4.4.5. умения за адаптиране на програмабил­
ните параметри на двукухинните стимулатори към 
хемодинамиката на пациента; 
5.4.5. сложни системи – високотехнологични 
кардиостимулатори тип кардиовертер-дефибри­
латори (едно-, дву- и мултикухинни) и ресинхро­
низиращи апарати – мултисайт – категория Б 
(висше ниво):